**Akcijski plan Odbora za osiguravanje i unapređivanje kvalitete za akademsku godinu 2022./2023.**

Strategija kvalitete Fakulteta zdravstvenih studija provodi se u skladu s misijom, vizijom i strategijom Sveučilišta u Rijeci definiranima u Strategiji Sveučilišta za razdoblje od 2021. do 2025. godine. Sustav se provodi sukladno mjerilima navedenima u Zakonu o osiguravanju kvalitete u znanosti i visokom obrazovanju, Statutu Sveučilišta u Rijeci, Statutu Fakulteta zdravstvenih studija i ''Standardima i smjernicama za osiguravanje kvalitete u europskom prostoru visokog obrazovanja''. Cilj sustava osiguravanja i unaprjeđenja kvalitete ima svrhu promicanja visokih standarda profesionalnog i stručnog razvoja svih dionika sustava: nastavnika, studenata, administrativnog osoblja i vanjskih suradnika u svim područjima djelovanja Fakulteta. Strategija se temelji na razvoju i organizaciji evaluacijskih i samoevaluacijskih postupaka za istraživanje različitih čimbenika kvalitete obrazovanja pri tom uključujući različitu ciljnu populaciju (nastavnike, studente, administrativno osoblje, vanjsku suradnju). Strategija osigurava permanentno dobivanje povratnih informacija od studenata kao i uključivanje studenata u nastavni proces na način da uvažava njihove primjedbe, prijedloge i moguće kritike. Strategija kvalitete potiče i osigurava razvoj kadrova odnosno osigurava profesionalno usavršavanje nastavnika, administrativnog osoblja i rukovodećih struktura. Strategija obuhvaća djelovanje ka prepoznatljivosti i konkurentnosti Fakulteta zdravstvenih studija kao visokoškolske ustanove prilagođene zahtjevima tržišta s jasnom strateškom koncepcijom razvoja. Strategija se temelji na kontinuiranom praćenju pokazatelja kvalitete rada, na održavanju i stalnom unaprjeđivanju sustava upravljanja kvalitetom.

**Temeljem strateških ciljeva oblikovali smo akcijski plan ciljeva i zadataka za akademsku godinu 2022./2023.**

Priprema i provedba Akcijskog plana za akademsku godinu 2022./2023. dio je kontinuirane izgradnje sustava unapređivanja kvalitete na Fakultetu zdravstvenih studija. Sustav kvalitete obuhvaća različita područja djelovanja, te uključuje razradu specifičnih pristupa, metoda i indikatora.

Glavna područja aktivnosti (sukladno Strategiji Sveučilišta u Rijeci 2021.-2025.):

**Učenje i poučavanje, Istraživanje, Transfer znanja i regionalna uključenost, Internacionalizacija**

|  |
| --- |
| **Učenje i poučavanje** |
| **cilj** | **rok** | **indikator** | **odgovorna osoba** | **ostalo** |
| unapređenja sustava suradničke evaluacije  | veljača 2023. | provedena barem jedna suradnička evaluacija na svakoj Katedri  | Marija Bukvić | Poslan mail 15.12.2022.Poslan podsjetnik |
| ožujak 2023.  | organiziran okrugli stol na temu suradničke evaluacije (s preporukama za unapređenje) | Iva Rinčić | Planiran tribina u sklopu Dana fakulteta 2023. Kvaliteta nastave: što studenti, nastavnici, a što uprava vidi kao kvalitetu?  |
| unapređenje nastavne izvrsnosti  | ožujak 2023.  | izrađeni dodatni kriteriji nagrade za nastavnu izvrsnost | Odbor za kvalitetu Uprava | Na 44. sjednici odbora prihvaćeni su kriteriji Sveučilišta te se neće dodavati novi. Nakon objave, javini poziv će se objaviti na webu fakulteta.  |
| poticanje i unapređenje drugih oblika učenja studenata (neformalno učenje, cjeloživotno...) | srpanj 2023.  |  izrađene uputeza studenate FZS-a | Vedrana Padovan | 18.01.2023. dostavljeno izvješće za 2021.-2022.Dokumentacija dostupna na webu https://www.fzsri.uniri.hr/hr/studenti/dokumenti-i-obrasci.html |
| povećanje dostupnosti drugih izvora učenja  | srpanj 2023. | objavljena minimalno 2 nova nastavna digitalna materijala na webu | pročelnici KatedriIva Rinčić | Poslan mail 20.2.2023. pročelnicima  |
|  |  |  |  |  |
| **Istraživanje** |
| **cilj** | **rok** | **indikator** | **odgovorna osoba** | **ostalo** |
| izgrađen sustav potpore unapređenju kompetencija doktoranata | rujan 2023.  | Izrađen i proveden godišnji plan rada Kluba doktoranata (preporuka tri aktivnosti) | Kristijan Zulle | Poslan mail 15.12.2022. |
| povećanje vidljivosti fakulteta  | listopad 2023. | povećano navođenje afiliacije i vidljivosti fakulteta | Odbor za znanost  | Poslan mail 13.1.2023.Usvojeno uvođenje nove mjere u akcijski plan Odbora za znanost 25.1.2023. dostavljen Akcijski plan Odbora za znanost |
| unapređenje kapaciteta sustava kvalitete kroz istraživanje | rujan 2023. | projekt na temu unapređenja kvalitete (u suradnji sa znanstvenicom na razmjeni u proljeće 2023.)  | Gordana BruminiSilvije ŠeguljaAmir MuzurIva Rinčić  | U ožujku 2023. planira tematski sastanak s Fullbright stipendisticom na temu zajedničkog projekta  |
| **Transfer znanja i regionalna uključenost** |
| **cilj** | **rok** | **indikator** | **odgovorna osoba** | **ostalo** |
| unapređenje transfera znanja i regionalne uključenosti kroz novu institucionalnu Strategiju razvoja | veljača 2023. | Strategija razvoja FZS-a 2023.-2026.  | Gordana BruminiDaniela MalnarŽeljko JovanovićSilvije ŠeguljaOdbor za kvalitetuSavjet FZS-a | Strategija FZS-a za razdoblje 2022.-2025. usvojena na FV 16. veljače 2023.  |
| **Internacionalizacija**  |  |  |  |  |
| **cilj** | **rok** | **indikator** | **odgovorna osoba** | **Ostalo** |
| unapređenje rada Odbora za međunarodnu suradnju  | rujan 2023.  | Izrađen i proveden godišnji plan rada Odbora (preporuka tri aktivnosti) | Marija Spevan | Poslan mail 15.12.2022.* dostavljen zapisnik prvog sastanka
* Izrađen Akcijski plan
 |
| povećanje ciljane mobilnosti nastavnog i nenastavnog osoblja | rujan 2023. | izrađeni kriteriji mobilnosti | Odbor za internacionalizaciju | Poslan mail 15.12.2022. i 20.1.2023. |

**Ostali aktivnosti i elementi unapređenja kvalitete**

* provjera članstava svih odbora o zastupljenosti propisanih članova
* usklađivanje postupnika s obzirom na nove zakonske propise
* semestralni sastanak uprave s predsjednicima odbora
* sustav redovitog izvješćivanja odbora (kvaliteta +, nastava, znanost, završni i diplomski radovi, međunarodna suradnja)
* redoviti sastanci i komunikacija, te izvještavanje o radu Odbora, rezultatima i zadovoljstvu studiranja
* edukacija članova Odbora
* sustavno izvještavanje (godišnje izvješće o radu Odbora)